Diari Oficial de la Generalitat Valenciana


Sumari del DOGV 9482, del 01-12-2022 (2022/11492)

RESOLUCIÓ de 14 de novembre de 2022, de la consellera de Justícia, Interior i Administració Pública, de creació d'Agrupació de Llocs de treball.
------------------------------------------------------------------------------------------------------------------------------------------------

### Dades del document

Número de DOGV
:   9482

Data del DOGV
:   01-12-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/11042


Data del document
:   14-11-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * legislació

RESOLUCIÓ de 14 de novembre de 2022, de la consellera de Justícia, Interior i Administració Pública, de creació d'Agrupació de Llocs de treball. [2022/11076]  
Vista la proposta del director general de Funció Pública, de creació d'una agrupació de llocs de treball, resulten els següents   
  
Fets  
Primer. L'annex III de la Llei 4/2021, de funció pública valenciana, crea l'agrupació de llocs de treball MHW-U2-93-89, de fons europeus, que està constituïda pels llocs de treball que actualment estan classificats per a la seua provisió pel cos A1-01, superior d'administració general, i adscrits orgànicament als departaments amb competències en matèria de fons europeus de la Generalitat i que s'encarreguen de l'adequada coordinació i gestió per a l'execució dels fons estructurals i d'inversió europeus (fons EIE) a la Comunitat Valenciana.  
  
Per la seua part, per al cos A2-01, de gestió, no s'ha previst dins de l'esmentat annex III la creació d'una APT de fons europeus.   
  
Aquesta absència genera una disfunció a l'hora de classificar els llocs de treball barrats A1/A2 que pogueren pertànyer a l'APT de fons europeus, ja que podria donar-se la circumstància que per a proveir aquest tipus de llocs s'exigira, per al cos A1-01 la pertinença a l'KUJ-G7-81-03, i per al cos A2-01 no establir una exigència similar atés que no hi ha una agrupació de llocs de treball per a aquest subgrup, qüestió que ha sigut posada de manifest a la conselleria amb competència en matèria de fons europeus.  
Segon. Actualment, es duen a terme els treballs necessaris per a l'adaptació de la relació de llocs de treball a la nova Llei 4/2021, de funció pública valenciana, i és necessària i oportuna la creació d'aquesta nova APT en el cos de gestió A2-01, que permetrà escometre aquesta adaptació amb criteris d'eficàcia i racionalització en l'ordenació dels llocs de treball, reforçant a més el nombre d'efectius especialitzats en matèria de gestió de fons europeus.  
  
Tercer. Consta en l'expedient una proposta de resolució del director general de Funció Pública de creació de l'APT de fons europeus del cos de gestió A2-01, de data 9 de novembre de 2022.  
  
Fonaments de dret  
Primer. D'acord amb el que estableix l'apartat primer de l'article 40 de la Llei 4/2021, els llocs de treball podran agrupar-se d'acord amb els coneixements o les destreses exigits per al seu acompliment, a fi de racionalitzar la gestió de recursos humans.  
D'aquesta manera, les agrupacions de llocs de treball (APT) es configuren com un instrument per a l'ordenació dels processos de selecció de personal i de provisió de llocs de treball, així com per a la formació i, si escau, la carrera professional entesa com a sistema de promoció professional.  
Segon. L'VVN-X2-10-75, de fons europeus, s'elabora, d'acord amb el que estableix l'apartat segon de l'article 40 de la Llei 4/2021, amb el criteri d'agrupar els llocs de treball que realitzen tasques similars i per a l'acompliment de les quals es requerisca un perfil de competències professionals determinat, corresponent-los les funcions pròpies d'aquest subgrup establides en l'article 31 de la Llei 4/21, i adscrits orgànicament als departaments amb competències en matèria de fons europeus de la Generalitat, que s'encarreguen de l'adequada coordinació i gestió per a l'execució dels fons estructurals i d'inversió europeus (fons EIE) a la Comunitat Valenciana.  
Tercer. D'acord amb el que es disposa en la lletra f) de l'apartat 1r de l'article 8, així com en l'annex III de la Llei 4/2021, la competència per a aprovar mitjançant una resolució les agrupacions de llocs de treball de l'Administració de la Generalitat, correspon a la consellera competent en matèria de funció pública.  
Quart. D'acord amb l'article 45 de la Llei 39/2015, de 1 d'octubre, els actes administratius seran objecte de publicació quan així ho establisquen les normes reguladores de cada procediment o quan ho aconsellen raons d'interés públic estimades per l'òrgan competent, i en tot cas quan afecte una pluralitat indeterminada de persones.  
  
De conformitat amb tot l'exposat i fent ús de la competència que m'atribueix l'article 4 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
  
Primer  
Crear l'agrupació de llocs de treball de fons europeus dins del cos de gestió A2-01 amb la codificació BSD-R2-50-89, de fons europeus, constituïda pels llocs de treball que actualment estan classificats per a la seua provisió pel cos de gestió A2 -01 i adscrits orgànicament als departaments amb competències en matèria de fons europeus de la Generalitat, i que s'encarreguen de l'adequada coordinació i gestió per a l'execució dels fons estructurals i d'inversió europeus (fons EIE) a la Comunitat Valenciana.  
  
Segon  
En les proves d'accés al cos A2-01 de gestió, que seleccionen personal per a l'agrupació de llocs de treball UJB-P3-37-25, de fons europeus, la part especial haurà de versar, entre altres, sobre les matèries que a continuació s'indiquen:  
  
Matèries específiques TXM-E4-15-32, de Fons Europeus  
1. Marc financer plurianual i pressupost de la UE. Elaboració i institucions implicades. Mètodes d'execució del pressupost. La lluita contra el frau i la protecció dels interessos financers de la Unió Europea.  
  
2. Els reglaments comunitaris pels quals s'estableixen disposicions comunes relatives als fons estructurals en el període de programació 2021-2027. Reglament (UE) 2021/1060, de 24 de juny de 2021.  
  
3. Els reglaments comunitaris pels quals s'estableixen disposicions específiques per al fons europeu de desenvolupament regional i el fons social europeu plus. Reglament (UE) 2021/1058, de 24 de juny de 2021, relatiu al fons europeu de desenvolupament regional i al fons de cohesió. Reglament (UE) 2021/1057, 24 de juny de 2021, pel qual s'estableix el fons social europeu plus (FSE+).  
4. L'enfocament de la informació, comunicació i visibilitat, i les mesures efectives i proporcionades contra el frau en la gestió del fons europeu de desenvolupament regional i del fons social europeu. Reglament (UE) 2021/1060, de 24 de juny, de 2021. Reglament (UE) 2018/1046, de 18 de juliol de 2018, sobre les normes financeres aplicables al pressupost general de la Unió. Guia EGESIF\_14-0021-00, de 16 de juny de 2014, d'orientacions per als estats membres i les autoritats del Programa sobre l'avaluació del risc de frau i mesures contra el frau eficaces i proporcionals.  
5. Les tasques de verificació dels fons europeus. Tractat de funcionament de la Unió Europea (art. 174-178). Procediment de les verificacions de gestió (art. 74 del Reglament (UE) 2021/1060, de 24.06.2021) i orientacions EGESIF. Ordre d'elegibilitat sobre les despeses subvencionables dels programes operatius FEDER i FSE.  
6. El règim comunitari de les ajudes d'estat. Concepte d'ajuda estatal i ajuda de minimis. Tractat de Funcionament de la Unió Europea (art. 107-109). Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat. Comunicació de la Comissió relativa al concepte d'ajuda estatal d'acord amb el que es disposa en l'article 107.1 del TFUE (2016/C 262/01).  
  
7. Mecanisme de recuperació i resiliència. Concepte i principals xifres en el marc pressupostari de la UE 2021-2027. Reglament (UE) 2021/241, pel qual s'estableix el Mecanisme de recuperació i resiliència (MRR). Normativa estatal i autonòmica per a la recuperació postcovid. Reial decret llei 36/2020, de 30 de desembre. Decret llei 6/2021, d'1 d'abril, del Consell. Decret 161/2021, de 8 d'octubre, del Consell.  
8. El Pla de recuperació, transformació i resiliència (PRTR). Documents d'aprovació: decisió i acord operatiu. Estructura del pla i definicions: polítiques palanca, components, mesures i reformes i inversions. Governança interadministrativa i calendari d'aplicació. Ordres ministerials HFP/1030/2021 i HFP/1031/2021, de 29 de setembre. Jerarquia de gestió. Implicacions per a la gestió i execució de fons de recuperació a escala autonòmica.  
9. El Reglament (UE) 2021/2116, del Parlament Europeu i del Consell, de 2 de desembre de 2021, sobre el finançament, la gestió i el seguiment de la política agrícola comuna i pel qual es deroga el Reglament (UE) 1306/2013.   
  
Tercer  
Incorporar en la classificació dels llocs que agrupa l'VTG-H2-19-93, de fons europeus, aquest nou element de la seua classificació, així com en la corresponent relació de llocs de treball.  
  
Quart  
Publicar en el Diari Oficial de la Generalitat Valenciana aquesta resolució perquè se'n prenga coneixement.   
  
Contra aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que es considere procedent.  
  
  
València, 14 de novembre de 2022.- La consellera de Justícia, Interior i Administració Pública: Gabriela Bravo Sanestanislao.